Sol (Mars)

Sol je časová jednotka, zodpovedajúca strednému slnečnému dňu na povrchu planéty Mars. Nie je súčasťou jednotiek SI. Je približne o 3 % dlhší ako stredný slnečný deň na Zemi a rovná sa 24,6598 hodiny (24 h 39 min 35,244 s), t. j. 1,0275 dňa. Hviezdny deň na Marse je zhruba o 2 minúty kratší a trvá 24,6229 h (24 h 37 min 22,66 s).

V prenesenom význame sa slovo sol používa aj pre kalendárne počítanie časových intervalov na povrchu tejto planéty, napr. pri popise práce sond vysadených na povrch Marsu. Plnohodnotný marsovský kalendár však doteraz nebol zadefinovaný, aj keď prvé návrhy sa už objavili (napr. návrh R. ZubrinaM. Boden: [page=2&cHash=dbdd693494 Der Marskalender], nemecky, prístup 3.5.2017).

 Pôvod názvu 

Názov jednotky je odvodený od latinského slova sol, znamenajúceho slnko.

 Referencie 

Kategória:Mars
Kategória:Jednotky času